Virginia Phiri

Virginia Phiri (alizaliwa mwaka 1954) ni mwandishi wa Zimbabwe anayejihusisha na masuala ya usawa wa kijinsia (feminist writer).

 Maisha ya awali 
Virginia Phiri alizaliwa mwaka 1954 katika jiji la Bulawayo, ambalo ni jiji la pili kwa ukubwa nchini Zimbabwe.

Akikulia katika familia ya wanasiasa waliokuwa wanahamasisha kupitia chama cha Zimbabwe African Peoples Union (ZAPU), Phiri alijihusisha kikamilifu na vita vya ukombozi vya Zimbabwe akiwa na umri wa miaka 17. Baadaye, mwaka 2000, akiwa pamoja na kikundi cha Zimbabwe Women Writers, alichangia katika mkusanyiko wa makala uliopewa jina la Women of Resilience – the voices of women ex-combatants.

Mwaka 1972, aliondoka nchini Zimbabwe kuelekea Botswana jirani, akiwa njiani kuelekea Zambia..

 Marejeo 

Jamii:Waliozaliwa 1954
Jamii:Watu walio hai
Jamii:Waandishi wa Zimbabwe